rejauldu/bengali-wikipedia huggingface dataset:
জাভা হিট ২০১৩ সালে মুক্তিপ্রাপ্ত একটি আমেরিকান অ্যাকশন চলচ্চিত্র। ছবিটি পরিচালনা করেছেন কনর অ্যালেন এবং এতে অভিনয় করেছেন মিকি রর্খি, কেল্লান লাটজ, আরিও বাউ এবং আতিক হাসিহোলান।   কাহিনী  পুলিশ জিজ্ঞাসাবাদের রুমে হ্যান্ডকাপ পরা অবস্থায় ইউএস নেভির লেফট্যানান্ট জ্যাক ট্রেভার্স (কেল্লান লাটজ) যিনি নিজেকে একজন বিদেশী শিক্ষকের সহকারী হিসেবে দাবি করেন। যাকে ইন্দোনেশিয়ার খুব জনপ্রিয় প্রিন্সেস এর উপর বোমা হামলার ঘটনার প্রধান সন্দেহভাজন হিসেবে জিগ্গাসাবাদ করা হচ্ছে। তাকে জিগ্গাসাবাদ করছেন লেফট্যানান্ট হাশিম (আরিও বাউ) ডিটাসমেন্ট ৮৮।  জ্যাক একবার যখন ফাইট করে হাশিম এর জীবন রক্ষা করে তখন জ্যাক এর ফাইট স্টাইল দেখে হাশিম এর সন্দেহ হয় যে সে প্রফেসার নয়। তখন হাশিম প্রধান আসামিকে জ্যাক এর সূত্র ধরে ধরার জন্য জ্যাককে ছেড়ে দিয়ে তার উফর গোপনে নজড় রাখে। হাশিম এর পরিবার অপহরণ করার পর এক পর্যয়ে হাশিম এবং জ্যাক একসাথে কাজ করা শুরু করে। শেষ পর্যন্ত দেখা যায় সুলতানাকে হত্যা করা হয়নি অপহরণ করা হয়েছে। মালিক ছদ্মনামে এক আমিরিকানের কাছ থেকে সুলতানা ও হাশিম এর পরিবারকে উদ্ধার করার জন্য জ্যাক ও হাশিম মালিককে হত্যা করে।   শ্রেষ্ঠাংশে   মিকি রর্খি - মালিক হিসেবে  কেল্লান লাটজ - জেক ট্রেভার্স হিসাবে  আরিও বাউ - হাশিম হিসাবে  আতিক হাসিহোলান - সুলতানা হিসাবে   বহিঃসংযোগ          তথ্যসূত্র   বিষয়শ্রেণী:২০১৩-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ইন্দোনেশিয়ার চলচ্চিত্র বিষয়শ্রেণী:মার্কিন বহুভাষিক চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:এশিয়ার সন্ত্রাসবাদ সম্পর্কিত চলচ্চিত্র
ব্যারাক স্কোয়ার বা ব্যারাক চত্বর মুর্শিদাবাদ জেলার বহরমপুর শহরে অবস্থিত একটি ঐতিহাসিক মাঠ। সুবা বাংলার নতুন সেনানিবাস হিসেবে ১৭৬৭ সালে প্রায় ৪০ একর এলাকা নিয়ে এই মাঠকে ঘিরে ব্যারাক স্কোয়ারের পত্তন হয়। ১৮৫৭ সালে এখানে সিপাহী বিদ্রোহের প্রথম বড় যুদ্ধ সংঘটিত হয়।   ঐতিহাসিক গুরুত্ব  ইস্ট ইন্ডিয়া কোম্পানী ১৭৬৭ সালে নতুন সেনানিবাস স্থাপনের জন্য তৎকালীন নবাব মীরজাফরের কাছ থেকে মোট ৪০০ বিঘা জমি লিজ হিসেবে পান। আর্চিবল্ড ক্যাম্পবেল এর তৈরি নকশা এবং বাস্তুকার ক্যাপ্টেন জন ব্রোহিয়ার এর তত্বাবধানে তৈরি এই সেনানিবাসেই ১৮৫৭ সালের প্রথম সিপাহী বিদ্রোহের সূচনা হয়।   আরো দেখুন   মুর্শিদাবাদ জেলা   তথ্যসূত্র   বিষয়শ্রেণী:মুর্শিদাবাদ জেলার দর্শনীয় স্থান বিষয়শ্রেণী:ঐতিহাসিক ভারতীয় অঞ্চল বিষয়শ্রেণী:মুর্শিদাবাদের দর্শনীয় স্থান বিষয়শ্রেণী:ভারতের ময়দান
Usage This template simply returns the passed parameter. It can be used to exclude parts of a page (or template) in print versions. This works since it is a member of :Category:Exclude in print.  Please note that the books functionality is still experimental. Hiding text in "PDF/book print" currently works different from hiding text for "normal printing". To hide something both in book and in normal printing, please use class="noprint" or .  Please also note that this template has an unresolved bug such that it hides edit links from any included sections, see Template talk:Hide in print#Hides edit link bug. This means that using this template may inconvenience wikipedia editors. However, without the Hide in print wrapper, any printed book or PDF will include possibly unwanted parts. Therefore, please avoid using this template to hide sections.  Examples {{hide in print|text to be hidden}}  {{hide in print|1=text to be hidden that uses an = sign}}  Edit section link bug  {{hide in print|1=====hides edit link bug1==== If you can edit the section "hides edit link bug1" then one hide link bug has been resolved. Otherwise, the bug is still present.}} The above boxed example produces the below unboxed result  {{hide in print|1=text to be hidden that includes a section header  ====hides edit link bug2==== If you can edit the section "hides edit link bug2" then a second possible hide link bug has been resolved. Otherwise, the bug is still present.}} The above boxed example produces the below unboxed result  Template data  আরও দেখুন Template:Only in print Template:Noprint Help:Books  বিষয়শ্রেণী:উইকিপিডিয়া বই সরঞ্জাম
ডান|থাম্ব|274x274পিক্সেল| ১৯০৪ গ্রীষ্মকালীন অলিম্পিকে ম্যাকলানাহান। ক্রেগ ওয়ার্ড ম্যাকলানাহান (১৫ জানুয়ারী, ১৮৮৩ - ১১ ডিসেম্বর, ১৯৭৪) একজন মার্কিন ট্র্যাক এবং ফিল্ড মল্লক্রীড়াবিদ ছিলেন, যিনি ১৯০৪ গ্রীষ্মকালীন অলিম্পিকে প্রতিদ্বন্দ্বিতা করেছিলেন।  ১৯০৪ সালে তিনি পোল ভল্ট প্রতিযোগিতায় চতুর্থ স্থান অর্জন করেন। তিনি ১১০ মিটার হার্ডলেও অংশগ্রহণ করেছিলেন কিন্তু প্রথম রাউন্ডে বাদ পড়েন।  তিনি পেনসিলভানিয়ার হলিডেসবার্গে জন্মগ্রহণ করেন।   তথ্যসূত্র    বহিঃসংযোগ    ক্রীড়া রেফারেন্স  আমেরিকান ক্রীড়াবিদদের তালিকা   বিষয়শ্রেণী:১৮৮৩-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:১৯০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:মার্কিন যুক্তরাষ্ট্রের অলিম্পিক ট্র্যাক অ্যান্ড ফিল্ড মল্লক্রীড়াবিদ বিষয়শ্রেণী:মার্কিন পুরুষ হার্ডলার বিষয়শ্রেণী:মার্কিন পুরুষ পোল ভল্টার বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
সিদ্ধার্থ শ্রীপাদ কুঙ্কালিয়েঙ্কার গোয়া বিধানসভার প্রাক্তন সদস্য।  তিনি মনোহর পারিকরের জায়গায় পানাজি আসন থেকে উপ-নির্বাচনে নির্বাচিত হয়েছেন। তিনি ভারতীয় জনতা পার্টির (বিজেপি) সদস্য।  ১০ মে ২০১৭-এ, গোয়ার মুখ্যমন্ত্রী মনোহর পারিকরকে এই আসনে প্রতিদ্বন্দ্বিতা করার অনুমতি দেওয়ার জন্য কুঙ্কালিয়েঙ্কার পদত্যাগ করেছিলেন।   পদ  তিনি ইকোনমিক ডেভেলপমেন্ট কর্পোরেশন লিমিটেডের চেয়ারম্যান ছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গোয়া বিধানসভার সদস্য বিষয়শ্রেণী:গোয়া বিধানসভার সদস্য ২০১৭-২০২২ বিষয়শ্রেণী:গোয়া বিধানসভার সদস্য ২০১২-২০১৭ বিষয়শ্রেণী:গোয়ার ভারতীয় জনতা পার্টির রাজনীতিবিদ
দক্ষিণ এবং দক্ষিণ-পূর্ব এশীয় সংস্কৃতির ঐতিহ্যগত নববর্ষ মেষ তারকামণ্ডলে সূর্যের প্রবেশের উপর ভিত্তি করে সংঘটিত হয়। আধুনিক সময়ে, এটি সাধারণত ১৪ এপ্রিলের কাছাকাছি সময়ে গণনা করা হয়। বাংলাদেশ ছাড়াও এশিয়ার আরো কয়েকটি দেশে যেমন ভারতের কয়েকটি রাজ্য, মিয়ানমার, নেপাল, থাইল্যান্ড, শ্রীলংকা, কম্বোডিয়া এবং ভিয়েতনামে এই নববর্ষ উদযাপিত হয়।  উৎপত্তি যেহেতু দক্ষিণ ও দক্ষিণ-পূর্ব এশিয়ার বেশিরভাগ দেশ ও সংস্কৃতি বৃহত্তর বাংলা এবং ভারতীয় সাংস্কৃতিক পরিমণ্ডলের মধ্যে রয়েছে, তাই তাদের ঐতিহ্যবাহী বর্ষপঞ্জির বিকাশ হিন্দু পঞ্জিকার কোনো না কোনো রূপ দ্বারা দৃঢ়ভাবে প্রভাবিত হয়েছে। অন্যান্য অনেক পঞ্জিকার মতো, নতুন বছরটি উত্তর গোলার্ধের মহাবিষুব (বসন্তের শুরু) -এর উপর ভিত্তি করে ছিল। যাইহোক, হিন্দু পঞ্জিকা বছরটি ছিল পার্শ্বীয় বছরের (অর্থাৎ তারার সাপেক্ষে সূর্যের গতিবিধি) উপর ভিত্তি করে, যখন পাশ্চাত্যের গ্রেগরীয় বর্ষপঞ্জি গ্রীষ্মমণ্ডলীয় বছরের (ঋতু চক্র) উপর ভিত্তি করে।  প্রাচীনকালে, মেষ তারকামণ্ডলে সূর্যের প্রবেশ বিষুব এর সাথে মিলে যায়। যাইহোক, পৃথিবীর অক্ষীয় অয়নচলনের কারণে, পার্শ্বীয় বছর গ্রীষ্মমণ্ডলীয় বছরের তুলনায় কিছুটা দীর্ঘ, যার ফলে তারিখগুলি ধীরে ধীরে আলাদা হয়ে যায়। ইদানিং, জ্যোতির্বিজ্ঞানের সংজ্ঞা অনুসারে, মেষ তারকামণ্ডলে সূর্যের প্রবেশ ১৮ এপ্রিলের কাছাকাছি ঘটে। কিছু ঐতিহ্যবাহী বর্ষপঞ্জিকা এখনও সূর্যের প্রকৃত গতিবিধি দ্বারা চিহ্নিত করা হয়েছে যখন অন্যগুলি গ্রেগরীয় বর্ষপঞ্জিতে স্থির করা হয়েছে।  মেষ তারকামণ্ডলে সূর্যের প্রবেশ সংস্কৃতে মেষ সংক্রান্তি নামে পরিচিত এবং দক্ষিণ ও দক্ষিণ-পূর্ব এশীয় সংস্কৃতিতে মেষ সংক্রান্তি এবং সংক্রান হিসাবে পালন করা হয়।  উদযাপন নির্দিষ্ট নববর্ষ পালনের মধ্যে রয়েছে:  দক্ষিণ এশিয়ায়:  বহাগ বিহু: আসাম, ভারত   পহেলা বৈশাখ: বাংলাদেশ ও পশ্চিমবঙ্গ, ভারত  পনা সংক্রান্তি: ওড়িশা, ভারত  সাংকেন: অরুণাচল প্রদেশের খামটি, চিংফৌ, খাময়াঙ, টাংছা এবং আসামের টাই ফাকে, টাই আইটন এবং টুরুঙ জনগোষ্ঠী অধ্যুষিত এলাকায়   বৈসাগু: আসাম, ভারতের বোডোল্যান্ড অঞ্চল  বৈসু: ত্রিপুরা, ভারত  বিজু: মিজোরাম, ত্রিপুরা ও বাংলাদেশের চাকমা  পুথান্ডু: তামিলনাড়ু এবং পুদুচেরি, ভারত  বিষু: কেরালা, ভারত  বিসু: কর্ণাটকের টুলু নাড়ু অঞ্চল এবং ভারতের কেরালা   জুর সিতাল: বিহার, ভারত ও নেপালের মিথিলা অঞ্চল  বৈশাখী: পাঞ্জাব, উত্তর ও মধ্য ভারত, নেপালে নেপালী নববর্ষ  আলুথ আভুরুদ্দা: শ্রীলঙ্কা  দক্ষিণ-পূর্ব এশিয়ায়:  থিংযান: মায়ানমার    পাই মাই: লাওস    সংক্রান: থাইল্যান্ড    ছৌল ছনম থমে বা মহা সংক্রান্তি: কম্বোডিয়া    জল-ছিটানো উত্সব: চীনের ইউনানের সিপসংপান্নার দাইস এলাকায়  চিত্রশালা  তথ্যসূত্র  বিষয়শ্রেণী:দক্ষিণ এশিয়ার সংস্কৃতি বিষয়শ্রেণী:দক্ষিণ-পূর্ব এশীয় সংস্কৃতি বিষয়শ্রেণী:এপ্রিল উদ্‌যাপন বিষয়শ্রেণী:নববর্ষ উদ্‌যাপন
থাম্ব|270px|ডান কঙ্গো বা কিকঙ্গো একটি বান্টু ভাষা যাতে গণতান্ত্রিক কঙ্গো প্রজাতন্ত্র, কঙ্গো এবং অ্যাঙ্গোলাতে বসবাসরত বাকঙ্গো ও বান্দুন্দু জাতির লোকেরা কথা বলে থাকে। এটি একটি সুরপ্রধান ভাষা। এই ভাষার উপর ভিত্তি করে কিতুবা নামের একটি ক্রেওল সৃষ্টি হয়েছে যা পশ্চিম মধ্য আফ্রিকার বেশির ভাগ এলাকা জুড়ে একটি সার্বজনীন ভাষা বা লিঙ্গুয়া ফ্রাংকা। এই অঞ্চল থেকে অনেক ক্রীতদাস বিক্রি করে উত্তর আমেরিকা এবং দক্ষিণ আমেরিকা মহাদেশে নিয়ে যাওয়া হয়। এ কারণে ব্রাজিল, কলম্বিয়া, জামাইকা, কিউবা এবং হাইতিতে প্রচলিত বিভিন্ন আফ্রিকান ধর্মগুলির ধর্মীয় অনুষ্ঠানে এই ভাষাটির ক্রেওলীকৃত রূপের ব্যবহার পরিলক্ষিত হয়।  বর্তমানে কঙ্গো ভাষা আফ্রিকার প্রায় ৭০ লক্ষ লোকের মাতৃভাষা। আরও প্রায় ২০ লক্ষ লোক দ্বিতীয় ভাষা হিসেবে এটিতে কথা বলতে পারে।   তথ্যসূত্র    বহিঃসংযোগ   Ethnologue entry for the Kongo language  কঙ্গো - ইংরেজি অভিধান  PanAfrican L10n page on Kongo
ডোয়াইল ইউনিয়ন বাংলাদেশের ময়মনসিংহ বিভাগের জামালপুর জেলার সরিষাবাড়ী উপজেলার অন্তর্গত একটি ইউনিয়ন।   অবস্থান ও সীমানা: পূর্বে টাঙ্গাইল, পশ্চিমে পোগলদিঘা ইউনিয়ন,উত্তরে সরিষাবাড়ি পৌরসভা ও দক্ষিণে আওনা ইউনিয়ন পরিষদ।    ইতিহাস    প্রশাসনিক এলাকা    আয়তন ও জনসংখ্যা: ৩৫.২৪ বর্গ কি.মি,  ৪১ হাজার ৫০৯ জন   শিক্ষা  শিক্ষার হার :  ৪৩%  শিক্ষা প্রতিষ্ঠান: ১৯ টি( সরকারি, বেসরকারি, মাধ্যমিক ও মাদ্রাসা)   উল্লেখযোগ্য ব্যক্তিত্ব: মেহেদী হাসান পলাশ (রাজনৈতিক ব্যক্তিত্ব)    জনপ্রতিনিধি:  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিক নংচেয়ারম্যানগণের  নামমেয়াদকাল০১০২০৩   আরও দেখুন    জামালপুর জেলা  মেলান্দহ উপজেলা   তথ্যসূত্র   বিষয়শ্রেণী:সরিষাবাড়ী উপজেলার ইউনিয়ন
থাম্ব|260x260পিক্সেল| রাজা পাণ্ডুর কিন্দমকে তীর নিক্ষেপ কিন্দম () হিন্দু মহাকাব্য মহাভারতে প্রদর্শিত একজন ঋষি।   কিংবদন্তি  একবার, ঋষি এবং তার স্ত্রী একটি মৃগ এবং মৃগীর (হরিণ-হরিণী) রূপ নিয়ে সঙ্গম করছিল। হস্তিনাপুরের রাজা পাণ্ডু, যিনি সেখানে শিকার করছিলেন, তাদের হরিণ ভেবে তাদের তীর নিক্ষেপ করে মারাত্মকভাবে আহত করেছিলেন। ক্রুদ্ধ হয়ে, কিন্দম তার আসল রূপ ধারণ করে এবং সঙ্গমের কাজ শেষ করার আগে তাকে হত্যা করার জন্য রাজাকে তিরস্কার করে। মৃত্যুর আগে, কিন্দম পাণ্ডুকে অভিশাপ দিয়েছিলেন যে প্রেম করার অভিপ্রায়ে তিনি তার স্ত্রীকে স্পর্শ করার মুহূর্তে মারা যাবেন।   উদ্ধৃতি   বিষয়শ্রেণী:মহাভারতের চরিত্র বিষয়শ্রেণী:ঋষি
৩৪ জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর পার্সিসাস ও ভিতেল্লিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৮৭ বছর; রোম প্রতিষ্ঠার বছর)। এই বছরকে ৩৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।  ঘটনাবলী   স্থান অনুসারে   রোমান সাম্রাজ্য    পল্লাস ফ্যাবিয়াস পারসিকাস এবং লুসিয়াস ভিটেলিয়াস রোমান কলসাল নিযুক্ত হন। thumb|  নিমস নামক জায়গায় শেষ হওয়া ৫০ কিলোমিটার দীর্ঘ পওঁ দু গাএহ্‌ নামের সেতু সহ কৃত্রিম নালা তৈরী (আনুমানিক সময় প্রথম শতাব্দী এডি)।  নাভিয়াস সুতোরিয়াস ম্যাক্রো তার স্ত্রী এনিয়া থ্র্যাসিলাকে ক্যালিগুলার কাছে  পতিতাবৃত্তিতে নিযু্ুুক্তির মাধ্যমে রোমান সম্রাটের কৃপা লাভ করে।  শৌল অব তারসাস,দামেস্ক যাত্রা পথে,খ্রীষ্টধর্মে, দীক্ষিত হন এবং যিশু খ্রীষ্টের শিষ্য হিসাবে স্বীকৃতি পান।  পল দ্য এ্যাপসটল  এবং বার্ণাবাস অইহুদীদের কাছ যিশুর বাণী প্রচার করতে শুরু করেন। আরমেনিয়াতে রোমানদের হস্তক্ষেপ। (খ্রীষ্টপূর্ব ৩৪–৩৭)।   ইউরোপ   ডাসিয়া আদিবাসীরা ইয়াজিজেসের সারমাতিয়ানগোত্রের বিরুদ্ধে বিদ্রোহ করে যারা তাদের ক্রীতদাস করে রেখেছিল।   জন্ম   ডিসেম্বর ৪ – আউলাস পার্সিয়াস ফ্ল্যাকাস, রোমান কবি (মৃত্যু খ্রীষ্টপূর্ব ৬২)  মরিয়ম,হেরোদ আগ্রিপ্পা ১ম এর মেয়ে (আনুমানিক তারিখ)  ঝাং দাওলিং, চাইনিজ তাওবাদী গুরু (মৃত্যু ১৫৬)   মৃত্যু   আর্ট্যাক্সিয়াস ৩য়, আরমেনিয়ার রোমান শাসক হিসেবে স্বীকৃত অ-রোমানীয় শাসক (জন্ম ১৩ খ্রীষ্টপূর্ব)  স্টিফেন,খ্রীষ্টধর্মের জন্য শহীদ ইহুদি (পাথর নিক্ষেপে হত্যা)  ফিলিপ দ্য টেটরার্চ, বাটানাইয়ের ইহুদী শাসক  সেক্সিয়া,ম্যামেরকাস অ্যামিলিয়াস স্কাউরাসের স্ত্রী     তথ্যসূত্র   বিষয়শ্রেণী:৩৪  als:30er#34
ডেনমার্ক জাতীয় অলিম্পিক কমিটি ও ক্রীড়া কনফেডারেশন (; এছাড়াও সংক্ষেপে আইওসি কোড ডিইএন দ্বারা পরিচিত) হলো ডেনমার্কের জাতীয় অলিম্পিক কমিটি। এই সংস্থাটির ১৮৯৬ সালে প্রতিষ্ঠিত হয়েছে; প্রতিষ্ঠার ৯ বছর পর ১৯০৫ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ডেনমার্কের প্রনপিতে অবস্থিত।  বর্তমানে ডেনমার্ক জাতীয় অলিম্পিক কমিটি ও ক্রীড়া কনফেডারেশনের সভাপতির দায়িত্ব পালন করছেন হান্স নাতর্প, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মর্তেন মলহোম হানসেন।  ইতিহাস ১৮৯৬ সালে ডেনমার্কের বহু-ক্রীড়ার সর্বোচ্চ সংস্থা হিসেবে ডেনমার্ক জাতীয় অলিম্পিক কমিটি ও ক্রীড়া কনফেডারেশন প্রতিষ্ঠিত হয়েছে।  প্রতিষ্ঠার বছরেই ডেনমার্ক ১৮৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৪৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে ডেনমার্ক  তথ্যসূত্র  বহিঃসংযোগ     এএনওসিতে ডেনমার্ক জাতীয় অলিম্পিক কমিটি ও ক্রীড়া কনফেডারেশন   অলিম্পিডিয়ায় ডেনমার্ক জাতীয় অলিম্পিক কমিটি ও ক্রীড়া কনফেডারেশন   অলিম্পিক.কমে ডেনমার্ক জাতীয় অলিম্পিক কমিটি ও ক্রীড়া কনফেডারেশন    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে ডেনমার্ক বিষয়শ্রেণী:ডেনমার্কের ক্রীড়া পরিচালনা পরিষদ বিষয়শ্রেণী:১৮৯৬-এ ডেনমার্কে প্রতিষ্ঠিত বিষয়শ্রেণী:১৮৯৬-এ প্রতিষ্ঠিত ক্রীড়া সংস্থা
আহওয়াজAhvāz; Encyclopædia Britannica বা আহবাজ () হল মধ্যপ্রাচ্যের একমাত্র অনারব দেশ ইরানের খুজিস্তান প্রদেশের রাজধানী এবং পৃথিবীর অন্যতম শীর্ষ উষ্ণ তাপমাত্রার শহর। ২৩০ খ্রিষ্টাব্দে আরদাশির পারস্যের এই প্রাচীন শহর প্রতিষ্ঠা করেন। কারুন নদীর তীরে অবস্থিত এ মহানগরীর আয়তন ৫২৮ বর্গকিলোমিটার। সমুদ্রপৃষ্ঠ থেকে এর উচ্চতা ১৭ মিটার। ২০০৬ সালে আদমশুমারি অনুসারে জনসংখ্যা হল ১৪ লক্ষ ৩২ হাজার ৯৬৫ জন। যার মধ্যে নারীর সংখ্যা সাত লক্ষ ৬২ হাজার ২৩৯ জন। বিশ্ব স্বাস্থ্য সংস্থার ২০১১ সালে সমীক্ষ অনুসারে আহবাজ হল পৃথিবীর অন্যতম শীর্ষ বায়ুদৃষিত শহর।   আবহাওয়া  এখানকার গ্রীষ্ম কালটা বেশ লম্বা হয়। শীত কলে বেশ শীত পড়লেও বরফ পড়ে না। আর বর্ষকালটা হয় খুব ছোট। আহবাজরে বার্ষিক বৃষ্টিপাতের পরিমাণ ২৩০ মিলিমিটার। এখানকার গড় সর্বচ্চো তাপমাত্রা হল ৪৬ দশমিক আট ডিগ্রি সেলসিয়াস। ২০০০ সালের জুলাই মাসটা ছিল আহবাজ ইতিহাসের সবচেয়ে গরম মাস। সেই সময় এই শহরের গড় তাপমাত্রা ছিল ৪৮ দশমিক এক ডিগ্রি সেলসিয়াস।   গ্যালারি    তথ্যসূত্র    বহিঃসংযোগ   Foolad Ahvaz Football Club   বিষয়শ্রেণী:Cities in Iran বিষয়শ্রেণী:Ahvaz বিষয়শ্রেণী:Populated places in Ahvaz County বিষয়শ্রেণী:Iranian provincial capitals বিষয়শ্রেণী:Cities in Khuzestan Province বিষয়শ্রেণী:প্রথম আর্দাশির বিষয়শ্রেণী:ইরানের প্রাদেশিক রাজধানী
লাকসাম জংশন রেলওয়ে স্টেশন বাংলাদেশের কুমিল্লা জেলার লাকসাম উপজেলায় অবস্থিত একটি জংশন রেলওয়ে স্টেশন। এটি দেশটির পাঁচটি বৃহত্তম জংশনের একটি।   ইতিহাস  লাকসাম জংশন রেলওয়ে স্টেশন ১৮৯৩ সালে প্রায় ৩০০ একর সম্পত্তির উপর প্রতিষ্ঠিত হয়। এই স্টেশনে বর্তমানে বিরাট স্টেশন ভবনসহ ৫টি প্ল্যাটফর্ম রয়েছে(05.11.2024)। এর উপর দিয়ে প্রতিদিন প্রায় ২০ জোড়া ট্রেন দেশের বিভিন্ন প্রান্তে চলাচল করে।   তথ্যসূত্র    বহিঃসংযোগ    লাকসাম জংশন রেলওয়ে স্টেশনের সময়সূচী উপজেলার তথ্য বাতায়ন  বাংলাদেশ রেলওয়ের অফিশিয়াল ওয়েবসাইট  বিষয়শ্রেণী:কুমিল্লা জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন বিষয়শ্রেণী:চট্টগ্রাম বিভাগের রেলওয়ে স্টেশন
মার্কিন যুক্তরাষ্ট্রে ধর্ষণকে বিচার বিভাগ দ্বারা "ভুক্তভোগীর অনুমতি ছাড়া যোনি বা মলদ্বারের যতটুকু সামান্যই হোক না কেন, শরীরের কোন অংশ বা বস্তু, অথবা অন্য ব্যক্তির যৌন অঙ্গ দ্বারা মৌখিক অনুপ্রবেশ" হিসাবে সংজ্ঞায়িত করা হয়েছে। যদিও ধর্ষণের সংজ্ঞা এবং পরিভাষা মার্কিন যুক্তরাষ্ট্রে এখতিয়ার অনুসারে পরিবর্তিত হয়, এফবিআই তার সংজ্ঞা সংশোধন করে এমন একটি প্রয়োজনীয়তা দূর করার জন্য যে অপরাধে বলের উপাদান জড়িত।  ২০১৩ সালের একটি গবেষণায় দেখা গেছে যে মার্কিন যুক্তরাষ্ট্রে ধর্ষণের ঘটনা খুব কমই রিপোর্ট করা হয়।National Research Council. Estimating the Incidence of Rape and Sexual Assault. Washington, DC: The National Academies Press, 2013. তদুপরি, ২০১৪ সালের একটি গবেষণায় বলা হয়েছে যে পুলিশ বিভাগগুলি "সহিংস অপরাধের বিরুদ্ধে লড়াইয়ে সাফল্য তৈরি করতে" অফিসিয়াল রেকর্ড থেকে ধর্ষণকে নির্মূল বা কম গণনা করতে পারেন। Yung, C. R. (2014). How to Lie with Rape Statistics: America's Hidden Rape Crisis. Iowa Law Review, 99(1197). সর্বশেষ রিপোর্ট করা বছরের ২০১৩ সালের জন্য ধর্ষণ সহ সমস্ত যৌন নির্যাতনের জন্য বার্ষিক বিস্তারের হার ০.১% ছিল (বার্ষিক বিস্তারের হার প্রতি বছর হামলার সংখ্যার পরিবর্তে আক্রান্তের সংখ্যাকে প্রতিনিধিত্ব করে, কারণ রিপোর্টিং সময়কালে কেউ কেউ একাধিকবার শিকার হয়)। জরিপে ১২+ বছর বয়সী পুরুষ ও মহিলা অন্তর্ভুক্ত ছিল। যেহেতু ধর্ষণ সব যৌন নির্যাতনের একটি উপসেট, তাই ধর্ষণের বিস্তার সম্মিলিত পরিসংখ্যানের চেয়ে কম। বিচার বিভাগের পরিসংখ্যান ব্যুরো জানিয়েছে যে এই হামলার মধ্যে ৩৪.৮% পুলিশকে রিপোর্ট করা হয়েছে, যা ২০০৪ সালে ২৯.৩% এর চেয়ে বেশি।   পরিসংখ্যান ও তথ্য  থাম্ব|340x340পিক্সেল|বার্ষিক ধর্ষণ এবং বিভিন্ন দেশে প্রতি ১০০,০০০ মানুষ প্রতি সব ধরনের যৌন নিপীড়ন, ২০০৩-২০১১।   ঘটনার বিস্তার ও সংখ্যা  মার্কিন যুক্তরাষ্ট্রে মহিলাদের মধ্যে ধর্ষণের প্রাদুর্ভাব (যেসব মহিলারা তাদের জীবদ্দশায় অন্তত একবার ধর্ষণের শিকার হয়েছেন তাদের শতাংশ) বিভিন্ন গবেষণায় ১৫-২০% এর পরিসরে রয়েছে (মহিলাদের বিরুদ্ধে জাতীয় সহিংসতা জরিপে ১৯৭৫ সালে ১৭.৬% ব্যাপকতা হার পাওয়া গেছে; ২০০৭ সালে ধর্ষণের বিষয়ে বিচার বিভাগের জাতীয় গবেষণায় ১৮% ব্যাপকতার হার পাওয়া গেছে)।  যুক্তরাষ্ট্রের বিচার বিভাগের ব্যুরো অব জাস্টিস স্ট্যাটিস্টিক্সের ২০১৩ সালের মার্চ মাসের রিপোর্ট অনুযায়ী, ১৯৯৫ সাল থেকে ২০১০ সাল পর্যন্ত নারী ধর্ষণ বা যৌন নিপীড়নের আনুমানিক বার্ষিক হার ৫৮%কমেছে, ১২ বছর বয়সী প্রতি ১০০০ নারীর প্রতি ৫.০ জন ভুক্তভোগী থেকে ১০০০ জন প্রতি ২.১ জন ভুক্তভোগী। ১২-১৭ বছর বয়সী তরুণীদের উপর হামলা ১৯৯৪-১৯৯৮ সালে প্রতি ১,০০০ জনে ১১.৩ জন থেকে কমে ২০০৫-২০১০ সালে প্রতি ১,০০০ জনে ৪.১ জনে নেমে এসেছে; ১৮– বছর বয়সী মহিলাদের উপর হামলাও একই সময়ের মধ্যে কমেছে, প্রতি ১,০০০ জন প্রতি ৭.০ জন থেকে কমে ৩.৭ জন হয়েছে। তথ্যসূত্র  বিষয়শ্রেণী:দেশ অনুযায়ী ধর্ষণ বিষয়শ্রেণী:মার্কিন যুক্তরাষ্ট্রে অপরাধ বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা বিষয়শ্রেণী:নারীর প্রতি অপরাধ বিষয়শ্রেণী:মার্কিন যুক্তরাষ্ট্রে ধর্ষণ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ। -Intakhab (আলাপ) ১৪:৪৪, ৬ জুলাই ২০১৮ (ইউটিসি) বাবুরাম মহারাজ (স্বামী প্রেমানন্দ)   – (অপসারণের প্রস্তাবনা দেখুনলগ দেখুন) () এই  ব্যক্তি  "উল্লেখযোগ্যতার নীতিমালা" অতক্রম করতে পারেনি । মহামতি মাসুম (আলাপ) ১০:২৩, ১২ জুন ২০১৮ (ইউটিসি) উইকিপিডিয়া:নিবন্ধ অপসারণের প্রস্তাবনা/অখণ্ডানন্দ-এ আমার মন্তব্য দেখুন। ~ যুদ্ধমন্ত্রী আলাপ ১৬:২৯, ৩ জুলাই ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মোনার্ক মার্ট হল বাংলাদেশের একটি অনলাইন দোকান। ২০২২ সালের জানুয়ারি মাসে বাংলাদেশে মোনার্ক মার্ট আনুষ্ঠানিকভাবে যাত্রা শুরু করে। সাকিব আল হাসান-এর উদ্যোগে কোম্পানিটি অনলাইন ই-কমার্স হিসেবে বাজারে আসে। এটি মূলত বাংলাদেশে তাদের পরিষেবা প্রদান করে।  ইতিহাস ২০২২ সালের ২১শে জানুয়ারি বাংলাদেশী ক্রিকেটার অল-রাউন্ডার সাকিব আল হাসান অনলাইন ফ্যাশন খুচরা বিক্রেতা প্রতিষ্ঠান হিসেবে মোনার্ক মার্ট প্রতিষ্ঠা করেন। পরে ধীরে ধীরে প্রতিষ্ঠানটি সারা দেশে একটি সাধারণ বাজার কৌশল এবং ব্যবসায়িক মডেলে রুপান্তরিত হয়। ওয়েবসাইট চালুর কিছুদিন পরেই তারা গ্রাহকদের জন্য অ্যান্ড্রয়েড ও আইফোন ব্যবহারকারীদের জন্য মোবাইল অ্যাপ্লিকেশন চালু করে।  ২০২২ সালের ২ সেপ্টেম্বর মোনার্ক মার্ট তাদের শুভেচ্ছাদূত হিসেবে গলফার সিদ্দিকুর রহমানকে নির্বাচিত করে। গ্রামীনফোন নামে একটি টেলিকম প্রতিষ্ঠান শুভেচ্ছা দূত হিসেবে নাম প্রত্যাহার করার প্রায় ১০ বছর পরে সিদ্দিকুর আবার কোন কোম্পানীর শুভেচ্ছা দূত নির্বাচিত হন।  ২৭ মার্চ ২০২২ সালে ক্যান্সারে আক্রান্ত বাংলাদেশ জাতীয় দলের ক্রিকেটার মোশাররফ হোসেন রুবেলের চিকিৎসার জন্য ১৫ লাখ টাকা অনুদান দিয়েছে মোনার্ক মার্ট। তবে কিছু দিন পর রুবেল চিকিৎসাধীন অবস্থায় মারা যান।  ২০২২ সালের সেপ্টেম্বরে, মোনার্ক মার্ট হকি চ্যাম্পিয়ন্স ট্রফিতে মোনার্ক পদ্মা পদ্মা ফ্র্যাঞ্চাইজির মালিকানা নেয় যা বাংলাদেশ হকি ফেডারেশন এবং এইচ যৌথভাবে আয়োজন করে। এটি একটি ছয় দলের হকি টুর্নামেন্ট যা বাংলাদেশে প্রথমবারের মতো ফ্র্যাঞ্চাইজি স্টাইলে অনুষ্ঠিত হয়। মোনার্ক মার্ট টুর্নামেন্টের একচেটিয়া টিকিটিং অংশীদারও।  তথ্যসূত্র  বহিঃসংযোগ  প্রাতিষ্ঠানিক ওয়েবসাইট    বিষয়শ্রেণী:২০২২-এ প্রতিষ্ঠিত কোম্পানি বিষয়শ্রেণী:বাংলাদেশের অনলাইন কোম্পানি বিষয়শ্রেণী:বাংলাদেশের অনলাইন খুচরা বিক্রেতা
চট্টগ্রাম পলিটেকনিক রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার খুলশী থানায় অবস্থিত একটি রেলওয়ে স্টেশন।  ইতিহাস আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালের মধ্যে নির্মাণকাজ শেষ করে। চট্টগ্রাম পলিটেকনিক ইন্সটিটিউট শিক্ষার্থীদের চলাচলের জন্য এই স্টেশন গুরুত্বপূর্ণ ভূমিকা পালন করে।  পরিষেবা চট্টগ্রাম পলিটেকনিক রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: নাজিরহাট কমিউটার চট্টগ্রাম বিশ্ববিদ্যালয় কমিউটার চট্টগ্রাম বিশ্ববিদ্যালয় শাটল ও লোকাল ট্রেন।  তথ্যসূত্র  বিষয়শ্রেণী:চট্টগ্রামের রেলওয়ে স্টেশন
ডব্লিউ ব্যাডলি (; জন্ম: অজানা - মৃত্যু: অজানা) ওয়েস্ট ইন্ডিয়ান ক্রিকেট আম্পায়ার ছিলেন। ১৯৩০ সালে ইংল্যান্ড দল ওয়েস্ট ইন্ডিজ গমন করে। এ সফরে সিরিজের প্রথম টেস্টে খেলা পরিচালনা করেছিলেন জ্যাক ব্যাডলি। ১১ জানুয়ারি, ১৯৩০ তারিখে ব্রিজটাউনের ঐ টেস্টে তার সাথে অপর প্রান্তে ছিলেন জো হার্ডস্টাফ। এটিই তার একমাত্র টেস্ট খেলায় আম্পায়ারিত্ব করা ছিল।   তথ্যসূত্র    আরও দেখুন   স্টিভ বাকনর  টেস্ট ক্রিকেট আম্পায়ারদের তালিকা  ১৯২৯-৩০ ইংল্যান্ড ক্রিকেট দলের ওয়েস্ট ইন্ডিজ সফর   বহিঃসংযোগ       বিষয়শ্রেণী:জন্মের সাল অজানা বিষয়শ্রেণী:মৃত্যুর সাল অজানা বিষয়শ্রেণী:ওয়েস্ট ইন্ডিজের টেস্ট ক্রিকেট আম্পায়ার
আবদুস সালাম মামুন বাংলাদেশ সুপ্রিম কোর্টের হাইকোর্ট বিভাগের একজন বিচারপতি।    কর্মজীবন  মামুনকে ২৭ জুলাই ২০০২ তারিখে রাষ্ট্রপতি ইয়াজউদ্দিন আহমেদ হাইকোর্ট বিভাগে নিয়োগ দেন।  ২০০৩ সালের জানুয়ারিতে মামুন ও বিচারপতি মোহাম্মদ জয়নুল আবেদীন সন্দ্বীপ পৌরসভা নির্বাচনের ওপর স্থগিতাদেশ দেন। ২০০৪ সালের এপ্রিলে মামুন এবং বিচারপতি শাহ আবু নাইম মমিনুর রহমান ক্রাউন এবং হান্টার ড্রিংকসকে অবৈধ ঘোষণা করেন।  মামুন হাইকোর্ট বিভাগে দুই বছর দায়িত্ব পালন করেন এবং ২৯ জুলাই ২০০৪ তারিখে ছয় মাসের মেয়াদ বৃদ্ধি পান। এবং আইনমন্ত্রী ব্যারিস্টার মওদুদ আহমদ তাকে আশ্বস্ত করেন যে তার নিয়োগ নিশ্চিত করা হবে।  নিয়োগ স্থায়ী না হওয়ায় ২০০৫ সালের ফেব্রুয়ারিতে মামুন হাইকোর্ট বিভাগ থেকে চলে যান।  ব্যক্তিগত ইস্যুতে স্থায়ী পদের জন্য সুপারিশ না করায় এবং ৮ এপ্রিল প্রধান বিচারপতিকে বরখাস্ত করার দাবিতে মামুন প্রধান বিচারপতি সৈয়দ জেআর মুদাসির হোসেনের বিরুদ্ধে মামলা করেন।  বিচারপতি শাহ আবু নাঈম মমিনুর রহমান এবং বিচারপতি মইনুল ইসলাম চৌধুরী ১৭ এপ্রিল ২০০৫ তারিখে মামলাটি খারিজ করেন।  মামুন একটি রিট আবেদন করেন এবং ২৩ জুলাই ২০০৮ সালে হাইকোর্ট বিভাগের বিচারপতি খাদেমুল ইসলাম চৌধুরী ও বিচারপতি মাশুক হোসেন আহমেদ মামুনকে হাইকোর্ট বিভাগের স্থায়ী বিচারপতি করার নির্দেশ কেন দেওয়া হবে না তা জানতে চান।  ২০২১ সালে মামুন আমসা আমিন দ্বারা প্রতিষ্ঠিত একটি নতুন রাজনৈতিক দল, নৈটিক সমাজ-এ যোগদান করেন।   ব্যক্তিগত জীবন  ২০১৪ সালের ডিসেম্বরে বিচারপতি শেখ আবদুল আউয়াল এবং বিচারপতি আবু তাহের মোহাম্মদ সাইফুর রহমান ইসলামিক স্টেটের একজন রিক্রুট এবং বিচারপতি আবদুস সালাম মামুনের ছেলেকে জামিন দেন। বাংলাদেশ সুপ্রিম কোর্টের আপিল বিভাগের প্রধান বিচারপতি মো. মোজাম্মেল হোসেন তার ছেলে আসিফ আদনান শুভ এবং আরেক নিয়োগপ্রাপ্ত ও আমলা ছেলে ফজলে এলাহী তানজিলের জামিনের আদেশ বাতিল করেছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি
থাম্ব|ঘঘরার যুদ্ধ  ঘর্ঘরার যুদ্ধ সঙ্ঘটিত হয় ১৫২৯ সালে। এটি ভারতে মুঘল সাম্রাজ্য প্রতিষ্ঠায় একটি অন্যতম যুদ্ধ। এটি ১৫২৬ সালে সঙ্ঘটিত পানিপথের প্রথম যুদ্ধ ও ১৫২৭ সালে সঙ্ঘটিত খানার যুদ্ধের পরে সঙ্ঘটিত হয়। এই যুদ্ধে সদ্য উত্থিত মুঘল সাম্রাজ্যের সম্রাট জহিরউদ্দিন মুহাম্মদ বাবর-এর সৈন্যবাহিনী ভারতীয় মিত্রবাহিনীর সাথে যোগদান করে। অপরপক্ষে পূর্ব আফগানি কনফেডারেট বাহিনী সুলতান মাহমুদ লোদির নেতৃত্বে ও শাহী বাঙলা সুলতান নুসরাত শাহ-এর নেতৃত্বে যুদ্ধ  করে।   পটভূমি  সুলতান মাহমুদ লোদি দিল্লির মসনদে বসার উচ্চাশা পোষণ করেছিলেন।আফগানি কনফেডারেট তাঁকে দিল্লি সালতানাতের যোগ্য উত্তরসূরি ঘোষণা করে ও রাজপুত কনফেডারেট তাঁকে সহায়তা করে।খানার যুদ্ধে পরাজয়ের পর তিনি পালিয়ে যেতে বাধ্য হন। তিনি গুজরাত-এ আশ্রয় নেন।পূর্বদিককার স্বজনদের সাথে যোগাযোগের প্রচেষ্টার পর তিনি তাদের সাথে অবশেষে যোগ দিতে সমর্থ হন। বাবর-এর চান্দেরী আক্রমণের কিছু সময় পরেই,বিহারের পাঠান সাম্রাজ্যের সম্রাট সুলতান মাহমুদ শাহ লোহানী মৃত্যুবরণ করেন।তাঁর মৃত্যুর পর তাঁর পুত্র সুলতান জালাল উদ-দীন লোহানী সিঙহাসনে বসেন।  যুদ্ধ   ফলাফল  এটি ছিল একটি চূড়ান্ত নিষ্পত্তিমূলক যুদ্ধ।অসংখ্য অদম্য আফগানি পশ্চিমে পুনরায় আফগানি শাসনের আশা ত্যাগ করে পরাজয় বরণ করে।   তথ্যসূত্র   বিষয়শ্রেণী:মুঘল সাম্রাজ্য জড়িত লড়াই বিষয়শ্রেণী:বাংলা সালতানাতের সামরিক ইতিহাস বিষয়শ্রেণী:১৫২৯-এর সশস্ত্র সংঘাত